**Thomas Arthur Darvill** (s. 17. kesäkuuta 1982 Birmingham, Englanti) on englantilainen näyttelijä, joka tunnetaan yleisesti nimellä **Arthur Darvill**. Hänet tunnetaan parhaiten roolistaan Yhdennentoista Tohtorin kumppanina Rory Williamsina *Doctor Who* -tieteissarjassa.

Varhainen elämä
---------------

Darvillin äiti Ellie työskenteli naamioiden, nukkejen ja näyttelijöiden kanssa Cannon Hillin nukketeatterissa, joka oli Midlands Arts Centre -keskuksessa, ja kiersi ympäri Englantia ja maailmaa. Hän on ehkä parhaiten tunnettu Miksi-linnun nukenohjaajana ja äänenä esityksessä *Playdays*. Ennen siskonsa syntymää Darvill oli mukana joillakin kiertueilla, auttaen esityksen pystyttämisessä. Hänen isänsä soitti Hammond-urkuja useille artisteille, mukaan lukien Edwin Starr, Ruby Turner, Fine Young Cannibals ja UB40. Darvill kävi Bromsgroven koulua Worcestershiressa vuodesta 1993 vuoteen 2000.

Ura
---

### Näyttelijänuran varhaisvaiheet

Darvill liittyi Stage2 Youth Theatre Companyyn kymmenvuotiaana. Hän oli sen jäsen 1991-2000 ja sai töitä CITV:stä 2000. Hän lopetti 2001 ja perusti oman teatteriyrityksensä nimeltään Fuego's Men alkaen esiintyä Midlandsin alueella.*lähde?* 18-vuotiaana Darvill muutti Lontooseen neljän nuortenteatterista tutun ystävän kanssa, joille kaikilla oli varmistunut paikka draamakoulusta. He asuivat White Cityn alueella yhdessä. Darvill opiskeli näyttelemistä Royal Academy of Dramatic Artissa.

Darvill teki ammattilaisnäyttämödebyyttinsä näytellen tuomittua rikollista Harrisonia Edmund Whiten *Terre Hautessa*, jota esitettiin Edinburghissa Edinburghin Vaihtoehtoteatterifestivaalien aikana. *Evening Standardin* sekä *The Observerin* kriitikot Nicholas de Jongh ja Susannah Clap ylistivät Darvillin roolityötä. Darvill esiintyi *Terra Haute* siirtyessä Trafalgar Studioille 2007. Hänen esityksensä toi hänelle ehdokkuuden Evening Standard Theatre Awardsin Paras tulokas -sarjassa.

Darvill esitti Robia 2007 monologissa *Stacy*, performanssissa, jota *The Times* kuvaili "mukaansatempaavaksi". Myöhemmin samana vuonna hän esiintyi Vaudeville Teatterin tuotannossa *Uinti haiden kanssa* Christian Slater, Helen Baxendale ja Matt Smithin kanssa, josta sai Lontoon paras tulokas -ehdokkuuden. 2008 Darvill teki televisiodebyyttinsä ITV:n rikossarjassa *Hän tappaa poliiseja*. Samana vuonna hän näytteli Edward "Tip" Dorritia BBC:n sarjassa *Pikku Dorrit*.

### 2010 eteenpäin ja *Doctor Who*

Karen Gillan ja Arthur Darvill Comic-Conissa 2012. Darvill alkoi esittää Rory Williamsia, Yhdennentoista tohtorin kumppania, BBC:n science fiction -sarja *Doctor Whon* viidennellä tuotantokaudella (palaten työskentelemään yhdessä *Uinti haiden kanssa* -näyttelijätoverinsa Matt Smithin kanssa). Hänestä tuli vakinainen hahmo kuudennella kaudella, ja hän jatkoi saman hahmon esittämistä seitsemännellä kaudella joka jäi hänen viimeisekseen sarjassa. Darvillin hahmo, samoin kuin Tohtorin toinen kumppani ja Roryn vaimo Amy, kirjoitettiin ulos sarjasta seitsemännen kauden puolivälissä; itkevät enkelit erottivat heidät Tohtorista lopullisesti jaksossa "Enkelit valtaavat Manhattanin".

Darvillilla oli pieni rooli sulhasena Ridley Scottin *Robin Hoodissa*. Hän näytteli myös *Sex & Drugs & Rock & Roll* -nimisessä elokuvassa. Kesällä 2011 hän esiintyi *Tohtori Faustuksessa* Globe-teatterissa Lontoossa. Sen jälkeen, kun Darvill jätti *Doctor Whon*, hänet valittiin hyvät arvostelut saaneeseen rikosdraamaan *Broadchurchiin* pastorin rooliin, samoin kuin entiset *Doctor Who* -tähdet David Tennant ja Olivia Colman.

### Muita töitä

Darvill on myös muusikko ja säveltäjä; hän on kirjoittanut lauluja ja musiikkia Bush-teatterille,*lähde?* ja säveltänyt tunnusmusiikin Ché Walkerin näytelmään *Frontline* Globe-teatterissa 2008. Kesäkuussa 2009 musikaali *Been So Long*, joka pohjautuu Ché Walkerin vuoden 1998 näytelmään, avattiin Young Vicissä. Darvill oli työskennellyt Walkerin kanssa lukuisia vuosia sen jälkeen, kun he tapasivat RADAssa, tehden lauluja ja musiikkia show’hun. Musikaali esitettiin Latitude Festival -tapahtumassa heinäkuussa ja Traverse-teatterissa elokuussa. Darvill sai Tuomarin valinnaisen palkinnon MTM:ltä musiikistaan. 2010 Darvill tuki Fyfe Dangerfieldin sooloalbumia soittamalla hänen kanssaan tapaamisissa Graham Nortonin show’ta varten sekä Xfm:ssä.

Darvill on aloittanut useita radio- ja ääniprojekteja, muun muassa *Doctor Who* äänikirjan. Joulukuussa 2011 hän esitti Keith Moonia BBC Radio 4:n ohjelmassa *Molempien päiden polttaminen*. Vuonna 2012 hän ääninäytteli Gulliveria Radio 4:n *Gulliverin matkoissa* ja Samia lyhytelokuvassa *Pingviini*.

Darvill antoi haastattelun ja oli lokakuun 2012 Gay Timesin kannessa.

Huhtikuun 19. 2013 Darvill sijaisti Guy-miespääosaa musikaaliin *Once*, vastanäyttelijänään Joanna Christie. Kaksikko esiintyi myös vuoden 2013 Tony-palkintogaalassa jakamassa palkinnon parhaasta maisemasuunnittelusta.

Yksityiselämä
-------------

Darvill soitti teinivuosinaan kitaraa sekä koskettimia ja perusti indie-bändin nimeltä Edmund, nimetty Edmund Pevensien, Darvillin Narnia-tarinoiden suosikkihahmon mukaan. Darvill nauttii ruoanlaitosta sekä teatterissa ja konserteissa käymisestä. Hän keräilee täytettyjä eläimiä. Vanhat *Doctor Who* -vastanäyttelijät Karen Gillan ja Matt Smith ovat edelleen Darvillin hyviä ystäviä.

Filmografia
-----------

### Televisio

| Ilmestymisvuosi | Alkuperäinen nimi | Rooli | Huomautukset |
| --- | --- | --- | --- |
| 2001 | *Sooty* | Tom |  |
| 2008 | *He Kills Coppers* | Poliisi | Televisioelokuva |
| 2008 | *Pikku Dorrit* | Edward "Tip" Dorrit | 7 jaksoa |
| 2010–2012 | *Doctor Who* | Rory Williams | Tuotantokaudet 5–7 (27 jaksoa) |
| 2012 | *Naisten paratiisi* | Bradley Burroughs | 1 jakso |
| 2013–2017 | *Broadchurch* | Pastori Paul Coates | 24 jaksoa |
| 2013 | *Valkoinen kuningatar* | Buckinghamin herttua | 2 jaksoa |
| 2016 | *Legends of Tomorrow* | Rip Hunter | 19 jaksoa |
|

### Elokuvat

| Ilmestymisvuosi | Alkuperäinen nimi | Rooli | Huomautukset |
| --- | --- | --- | --- |
| 2010 | *Pelican Blood* | Cameron |  |
| 2010 | *Sex & Drugs & Rock & Roll* | Mick Gallagher |  |
| 2010 | *Robin Hood* | Sulhanen |  |
| 2012 | *Penguin* | Sam | Lyhytelokuva (äänirooli) |

### Teatteri

| Ilmestymisvuosi | Alkuperäinen nimi | Rooli | Huomautukset |
| --- | --- | --- | --- |
| 1996 | *Pieni kauhukauppa* | Seymour Krelborn | Midlands Arts Centre |
| 2006 | *Terre Haute* | Harrison | Wildman Room, Assembly RoomsTrafalgar Studios |
| 2007 | *Stacy* | Rob | Arcola-teatteri |
| 2007 | *Swimming with Sharks* | Rex | Vaudeville-teatteri |
| 2010 | *Marine Parade* |  | Old Market, Hove, Itä-Sussex |
| 2011 | *Doctor Faustus* | Mefistofeles | Globe-teatteri |
| 2012 | *Our Boys* | Parry | Duchess-teatteri |
| 2013 | *Once* | Guy | Bernard B. Jacobsin teatteri |
|

### Videopelit

| Ilmestymisvuosi | Alkuperäinen nimi | Rooli | Huomautukset |
| --- | --- | --- | --- |
| 2011 | *Doctor Who: The Gunpowder Plot* | Rory Williams | Ääni ja ulkonäkö |

Lähteet
-------

1. 1 2  Two Old Bromsgrovians chosen for BBC Adaptation.  *Bromsgrovian News Review*, Kevät 2010, s. 17. Artikkelin verkkoversio. Viitattu 8.5.2010.  (englanniksi) (Arkistoitu – Internet Archive)
2. ↑  Doctor Who: Karen Gillan and Arthur Darvill on life with the timelord.  *The Guardian*, 15.9.2012. Artikkelin verkkoversio.
3. 1 2 3 4 5 6 7 8  Nick Curtis: Is this the end for Rory?.  *The Evening Standard*, 27.5.2011. Artikkelin verkkoversio. Viitattu 28.5.2011.  (englanniksi)
4. 1 2  Arthur Darvill goes from Doctor Who to Doctor Faustus.  *BBC*, 10.6.2011. Artikkelin verkkoversio.  (englanniksi)
5. ↑  De Jongh, Nicholas (17 August 2006). "Terrorist's duel on Death Row". *Evening Standard* (Associated Newspapers): p. 34.
6. ↑  Clapp, Susannah (20 August 2006). "A bright shiny Troy". *The Observer* (Guardian News & Media): p. 15.
7. ↑  Spencer, Charles (26 May 2007). "Must See Theatre". *The Daily Telegraph* (Telegraph Media Group): p. 18.
8. ↑  Jury, Louise (31 October 2007). "Too much talent on London stage for a shortlist, say judges". *Evening Standard* (Associated Newspapers): p. 1.
9. ↑  Marlowe, Sam (12 February 2007). "Stacy". *The Times* (Times Newspapers): p. 21.
10. ↑  Slim, John (18 January 2008). "Youth theatre celebrates its 20th birthday". *Birmingham Mail*: p. 55.
11. ↑  Edward Dorrit. BBC Online. Retrieved on 4 February 2010.
12. ↑  Gillan and Darvill to leave next series *digitalspy.co.uk*.  Arkistoitu 7.1.2012.
13. ↑  Arthur Darvill interview: 'I'm done with Doctor Who'.  *Daily Telegraph*, 28.9.2012. Artikkelin verkkoversio.  (englanniksi)
14. ↑  Been So Long. Young Vic. Retrieved on 4 February 2010.
15. ↑  Marlowe, Sam (19 June 2009). "Been So Long". *The Times* (Times Newspapers): p. 16.
16. ↑  What Rory Did Next — Arthur Darvill Is Sam The Penguin *Bleeding Cool*. Viitattu 2.2.2012.
17. ↑  Arthur Darvill — In This Issue *GayTimes*.  30.6.2011.  Arkistoitu 19.11.2012. Viitattu 7.2.2013.
18. ↑
19. ↑
20. ↑
21. ↑
22. ↑  Darvill's appearance in Sooty *Youtube.com*.  11.7.2010. Viitattu 7.2.2013.
23. ↑  Arkistoitu kopioStage2 Youth Theatre | 1996 *Stage2.org*.  Arkistoitu 14.6.2013. Viitattu 7.2.2013.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Arthur Darvill**.
* Arthur Darvill Internet Movie Databasessa. (englanniksi)
* Arthur Darvillin RADA-profiili (Arkistoitu – Internet Archive) – lista teatterikouluaikaisista näytelmistä (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Saksa
* Israel
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei

 |
|  |
| Muut | 
* Europeana
* IdRef

 |

 |